CELEX: 22018D1179
Language: ro
Date: 2016-12-02 00:00:00
Title: Decizia nr. 241/2016 a Comitetului mixt al SEE din 2 decembrie 2016 de modificare a anexei II (Reglementări tehnice, standarde, încercări și certificare) și a anexei X (Servicii în general) la Acordul privind SEE [2018/1179]

23.8.2018   
               
               
                  RO
               
               
                  Jurnalul Oficial al Uniunii Europene
               
               
                  L 215/40
               
            
         DECIZIA NR. 241/2016 A COMITETULUI MIXT AL SEE
         din 2 decembrie 2016
         de modificare a anexei II (Reglementări tehnice, standarde, încercări și certificare) și a anexei X (Servicii în general) la Acordul privind SEE [2018/1179]
         COMITETUL MIXT AL SEE,
         având în vedere Acordul privind Spațiul Economic European („Acordul privind SEE”), în special articolul 98,
         întrucât:
         
                     (1)
                  
                  
                     Recomandarea 2013/461/UE a Comisiei din 17 septembrie 2013 privind principiile care guvernează SOLVIT (1) trebuie încorporată în Acordul privind SEE.
                  
               
                     (2)
                  
                  
                     Recomandarea 2013/461/UE înlocuiește Recomandarea 2001/893/CE a Comisiei (2), care este încorporată în Acordul privind SEE și care, prin urmare, trebuie înlocuită în conformitate cu Acordul privind SEE.
                  
               
                     (3)
                  
                  
                     Prin urmare, anexa II și anexa X la Acordul privind SEE ar trebui să fie modificate în consecință,
                  
               ADOPTĂ PREZENTA DECIZIE:
         
            Articolul 1
            În anexa II la Acordul privind SEE, capitolul XX, titlul „ACTE DE CARE PĂRȚILE CONTRACTANTE IAU CUNOȘTINȚĂ”, textul punctului 5 (Recomandarea 2001/893/CE a Comisiei) se elimină.
         
         
            Articolul 2
            În anexa X la Acordul privind SEE, după punctul 3a (Decizia de punere în aplicare 2014/89/UE a Comisiei) se introduce următorul text:
            
               „ACTE DE CARE PĂRȚILE CONTRACTANTE IAU CUNOȘTINȚĂ
               
               
                        
                           1.
                        
                        
                           
                              32013 H 0461: Recomandarea 2013/461/UE a Comisiei din 17 septembrie 2013 privind principiile care guvernează SOLVIT (JO L 249, 19.9.2013, p. 10).”
                        
                     
         
         
            Articolul 3
            Textele Recomandării 2013/461/UE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         
         
            Articolul 4
            Prezenta decizie intră în vigoare la 3 decembrie 2016, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1).
         
         
            Articolul 5
            Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
         
         
            Adoptată la Bruxelles, 2 decembrie 2016.
            
               
                  Pentru Comitetul mixt al SEE
               
               
                  Președintele
               
               Bergdís ELLERTSDÓTTIR
            
         
         
            (1)  JO L 249, 19.9.2013, p. 10.
         
            (2)  JO L 331, 15.12.2001, p. 79.
         
            (*1)  Nu au fost semnalate obligații constituționale.